በኮረና ቫይረስ የሞቱ ሰዎች   ቁጥር 32 ደረሰ
አዲስ አበባ ፦ ባለፉት 24 ሰዓታት በኮረና ቫይረስ ተጨማሪ 5 ሰዎች ሕይወት ማለፉ ተገለጸ ። አጠቃላይ በቫይረሱ ሕይወታቸው ያለፉ ሰዎች ቁጥር 32 መድረሱን የጤና ሚኒስቴር አስታወቀ።
የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ ባለፉት 24 ሰዓታት የላቦራቶሪ ምርመራ ከተደረገላቸው 4ሺ 599 ሰዎች መካከል 190 ሰዎች ቫይረሱ ተገኝቶባቸዋል ። ቫይረሱ የተገኘባቸው 135 ወንድ እና 55 ሴት ኢትዮጵያውያን ሲሆኑ፤ ቫይረሱ የተገኘባቸው ሰዎች ከ1 – 89 አመት የእድሜ ክልል ውስጥ የሚገኙ መሆኑን አመልክተዋል ።
ቫይረሱ ከተገኘባቸው 153 ከአዲስ አበባ፣ 3 ከሀረሬ፣16 ኦሮሚያ፣ 10 አማራ፣ 1 ከሶማሊ ፣ 3 ከደቡብ፣ 2 ከትግራይ ክልል መሆኑንም ጠቁመዋል ።
ሚኒስትሯ ባለፉት 24 ሰዓት ውስጥ 18 ሰዎች ከበሽታው ማገገማቸውን አስታውቀው፤ በአጠቃላይ በኢትዮጵያ ከቫይረሱ ያገገሙ ሰዎች ቁጥር 379 መድረሱንም አመልክተዋል።
ሚኒስትሯ በኢትዮጵያ የኮሮና ቫይረስ የተገኘባቸው ሰዎች ቁጥር 2336 መሆኑን ጠቁመው ፤ ከእነዚህም ውስጥ 1923 ሰዎች በለይቶ ህክምና ላይ መሆናቸውን ፤ 32 ሰዎች በጽኑ ህክምና ክፍል እንደሚገኙ አስታውቀዋል። እስካሁን ለ 152 ሺ334 ሰዎች የላብራቶሪ ምርመራ መሰራቱንም ገልጸዋል። 
በቫይረሱ በአጠቃላይ 32 ሰዎች ህይወት ሲያልፍ፤ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።አዲስ ዘመን ሰኔ 3/2012በጋዜጣው ሪፖርተር